Kalendar događanja Dubrovnika

Balet HNK Zagreb | W. Shakespeare: Hamlet
2024-07-21 21:30 - 23:30 (Europe/Zagreb) | Park Gradac, Liechtensteinov put 3, DUBROVNIK, Dubrovačko - neretvanska županija, 20000, Croatia (Local Name: Hrvatska)
Hrvatsko narodno kazalište Zagreb

Koreograf i redatelj: Leo Mujić
Glazba: Petar Iljič Čajkovski, Camille Saint-Saëns
Scenograf: Stefano Katunar
Kostimografkinja: Manuela Paladin Šabanović
Dramaturg, asistent koreografa, odabir glazbe: Balint Rauscher
Oblikovatelj rasvjete: Aleksandar Čavlek
Oblikovatelj zvuka: Svebor Zgurić
Asistentica kostimografkinje: Mia Rejc Prajninger
Asistentica scenografa: Aleksandra Vukićević
Sikarski radovi: Tihana Cizelj, Mariana Nardini
Baletne majstorice: Milka Hribar Bartolović, Pavla Pećušak
Praizvedeno 17. studenoga 2023. godine u Hrvatskome narodnom kazalištu u Zagrebu.
Hamlet, najpoznatije i najizvođenije Shakespeareovo djelo već više od četiri stoljeća intrigira i inspirira umjetnike diljem svijeta. Priča o sinu koji se ne može pomiriti s naglom očevom smrću, sinu kojemu duh ubijenog oca otkrije svoga ubojicu ne prestaje očaravati publiku svih naraštaja. Mladi princ baca se u potragu za istinom koja ga dovodi u neočekivane situacije u kojima polako razotkriva trulež u vlastitoj domovini. Uz briljantno vođeni zaplet i brojne paralelne radnje Hamlet je odavno prerastao svoj vlastiti lik postavši simbolom ljudskoga bića koje u sebi ujedinjuje ljubav i sumnju, radost i očaj, duhovitost i gorčinu, inteligenciju i naivnost, hrabrost i prijetvornost, ukratko, sve osobine koje krase ljudski rod. Uz napetu priču Hamlet je također i velika tragedija koja postavlja pitanja o smislu života, o smrti, osveti i borbi za istinu. Shakespeare je u ovom djelu dosegao jedan od vrhunaca svoga stvaralaštva. S mnoštvom likova, pregrštom intriga, paralelnih radnji i zapleta, Shakespeareov Hamlet je bezvremensko je remek-djelo koje inspirira umjetnike najrazličitijih izričaja, nudeći bezbrojne mogućnosti interpretacije. Ovu slavnu tragediju uprizorit će na sceni Leo Mujić u kojoj će Balet HNK u Zagrebu izvesti još jedno klasično remek-djelo na nov način. Riječ je o velikoj ansambl predstavi, temeljenoj na klasičnoj literaturi koja će publici predstaviti novi balet koji je proizašao iz slavnoga Shakespeareovog djela.
—
Foto (c) Novković
